CELEX: 62016TN0467
Language: hr
Date: 2016-08-19 00:00:00
Title: Predmet T-467/16: Tužba podnesena 19. kolovoza 2016. – Flir Systems Trading Belgium protiv Komisije

17.10.2016   
            
            
               HR
            
            
               Službeni list Europske unije
            
            
               C 383/19
            
         Tužba podnesena 19. kolovoza 2016. – Flir Systems Trading Belgium protiv Komisije
   (Predmet T-467/16)
   (2016/C 383/27)
   Jezik postupka: engleski
   
      Stranke
   
   
      Tužitelj: Flir Systems Trading Belgium (Meer, Belgija) (zastupnici: N. Reypens, C. Docclo i T. Verstraeten, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               spoji ovaj predmet s predmetom T-131/16 zbog njihove međusobne povezanosti u svrhu usmenog dijela postupka i presude;
            
         
               —
            
            
               dopusti i prihvati zahtjeve za poništenje istaknute u ovoj tužbi;
            
         
               —
            
            
               poništi članke 1. i 2. pobijane odluke (1);
            
         
               —
            
            
               podredno, poništi članak 2. pobijane odluke u dijelu u kojem se njime ne određuju prijelazne mjere;
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sedam tužbenih razloga.
   
               1.
            
            
               Prvi tužbeni razlog, koji se temelji na očitoj pogrešci u ocjeni prilikom utvrđivanja pravnih akata koji čine navodnu državnu potporu i pogrešci koja se tiče prava prilikom tumačenja članka 1. točke (d) Uredbe br. 2015/1589 (2).
            
         
               2.
            
            
               Drugi tužbeni razlog, koji se temelji na pogrešci koja se tiče činjenica u opisivanju referentnog sustava, očitoj pogrešci u ocjeni prilikom analize tog sustava i pogrešci koja se tiče prava prilikom primjene članka 107. stavka 1. UFEU-a i članka 1. točke (a) Uredbe br. 2015/1589.
            
         
               3.
            
            
               Treći tužbeni razlog, koji se temelji na pogrešci u ocjeni gospodarske prednosti i pogrešci koja se tiče prava prilikom primjene članka 107. stavka 1. UFEU-a i članka 1. točke (a) Uredbe br. 2015/1589.
            
         
               4.
            
            
               Četvrti tužbeni razlog, koji se temelji na pogrešci u ocjeni selektivnosti potrebnoj za kvalifikaciju spornog programa kao državne potpore u smislu članka 107. stavka 1. UFEU-a i članka 1. točke (a) Uredbe br. 2015/1589 te na pogrešci u ocjeni prilikom analiziranja mehanizama spornog programa.
            
         
               5.
            
            
               Peti tužbeni razlog, koji se temelji na pogrešci u ocjeni prilikom analize opravdanosti uvjeta za primjenu spornog programa.
            
         
               6.
            
            
               Šesti tužbeni razlog, koji se temelji na pogrešci u ocjeni navodne gospodarske prednosti proizašle iz spornog programa i nepreciznosti prilikom ispitivanja spornog programa.
            
         
               7.
            
            
               Sedmi tužbeni razlog, koji se temelji na povredi legitimnih očekivanja poreznih obveznika i pravne sigurnosti.
            
         
      (1)  Odluka Komisije od 11. siječnja 2016. o programu državne potpore o izuzeću od oporezivanja viška dobiti koji je provodila Belgija (program državne potpore SA.37667 (2015/C) (ex 2015/NN))
   
      (2)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (Tekst značajan za EGP) (SL 2015., L 248, str. 9.)